હું તમને જ્યાં જવાનો આગ્રહ કરવા માંગુ છું તે એક હિલ સ્ટેશન છે, આ હિલ સ્ટેશન ગુજરાતનો એકમાત્ર હિલ સ્ટેશન છે. જેને ગુજરાતનું સ્વર્ગ પણ કહેવામાં આવે છે. જેને ગુજરાતની આંખોના તારા સમાન ગણાવવામાં આવે છે. આ હિલ સ્ટેશન સુધી પહોંચતી વખતે જ તમને કૂદરતના અસલી ખોળાનો અહેસાસ થવા લાગશે. તે સહ્યાદ્રી પર્વતમાળામાં સમુદ્રની સપાટીથી આશરે 1000 મીટર ઊંચાઇ પર આવેલું છે. નીચેથી ઉપર જતી વખતે જ ખળખળ કરતા ઝરણાંઓ તમારા માર્ગમાં આવી જાણે તમને આવકાર આપતા હોય તેવું લાગે છે. ઊંચા ઊંચા વૃક્ષો અને તેમના મોટા મોટા પાન પર અડતા પવનનો અવાજ તમારા હૃદયમાં તાજગીનો સંચાર કરી નાખે છે.